என்னைத் தொலைத்த

என்னைத் தொலைத்த சத்தி சக்திதாசன் என்னைத் தொலைத்த(தொலைக்கும்) கணங்கள் ! ! அந்த ஒரு கணத்தில் ! அரசமரத்துக் கிளைதனில் ! அன்றில் ஒன்று தாவிய ! அழகு கண்டு நான் ! அந்தக்கணம் எனைத் ! தொலைப்பேன் ! ! அழகுவிழி மலர் கொண்டு ! அம்பொன்று என்மீது ! அவளெய்த போதன்று ! அரைவினாடிப் பொழுதினிலே ! அவசரமாய் நான் எனைத் ! தொலைத்தேன் ! ! பூவிரியும் சோலையிலே ! பூந்தென்றல் வீசுகையில் ! பூவிலந்த வண்டமர்ந்து ! பொழியுமந்தத் தேனருந்தும் ! பொன்மாலையில் நான் என்னைத் ! தொலைப்பேன் ! ! கைநீட்டி காத்திருக்கும் சிறுவன் ! கண்களிலே ஏக்கத்துடன் ! கருணை எதிர்பார்க்கையில் ! கண்மூடித்திறக்குமுன்னே அவன் கையில் ! கச்சிதமாய் ஒரு நோட்டை ! கைகளினால் கொடுக்கையிலே ! கண்களை நம்பமுடியாமல் திகைத்து ! காற்றாய் அவன் பறக்கும் வேளையில் ! கண்நேரம் வாஞ்சையிலே நான் என்னைத் ! தொலைத்தேன் ! ! காற்றோடு காற்றாய் என் அன்னை ! கலந்து விட்ட பின்னாலும் ! கனவுலகில் சிலநேரம் காட்சியாகிக் ! கதைபேசி என்னோடு சேர்ந்து ! கவிதைகளை ரசித்திருக்கையில் ! கனவு எனும் கானகத்தில் நான் என்னைத் ! தொலைப்பேன் ! ! காதலினால் என்னைக் கட்டிப்போட்டு ! கலியாணம் என்னும் பந்தத்துள் அணைத்து ! கருணைமிகு மனதோடு கட்டுண்டு ! கடினமெனும் பாதையூடு கைபிடித்து ! கவலைதீர்ந்த ஊருக்கு அழைத்துச் சென்ற ! கண்மணி என் மனைவி தனை நினைக்கையில் ! காலமெல்லாம் நான் எனைத் ! தொலைப்பேன் ! ! தமிழ் என்னும் கன்னியொருத்தி ! தனைக்காட்டி எனை மயக்கி ! தரணியிலே வாழுமட்டும் மறக்காமல் ! தன்னோடு கலக்க வைத்து ! தாகம் தீருமட்டும் கவிதையென்னும் நீரூற்றி ! தகமதைத் தீர்க்கையிலெ நான் என்னைத் ! தொலைப்பேன் ! ! கண்ணதாசன் என்றொரு கவிஞனின் ! கவிதையெனும் கானகத்தினுள் ! கண்மூடி நான் நடந்து வேண்டுமென்றே ! காணமல் வழிதொலைந்து ! களைத்துக் கண்மூடும்வரை ! கட்டாயமாக நான் என்னைத் ! தொலைப்பேன் ! ! அன்புதனை பயிரிட்டு ! அன்பையே அறுவடை செய்து ! அன்புடன் தமிழ் வளர்க்கும் ! அன்புடன் குழுமத்துக்குள் ! அன்புடனே நான் என்னைத் ! தொலைப்பேன் ! ! கருவினிலே உருவாகி என் ! கைகளில் குழந்தையாய் ! கண்களில் ஒளியாகி ! கட்டிளம் காளையாக ! கடமையுடன் கல்விகற்கும் ! கண்ணான என் மகனின் ! கவரும் அந்தப் புன்னகையில் ! காற்றாகக் கலந்து நான் என்னைத் ! தொலைப்பேன் ! ! என்னைத் தொலைத்த கணங்கள் பல ! என்னைத் தொலைக்கும் கணங்கள் பல் ! எப்போதும் தொலைவதில் இன்பம் ! என்றும் கொடுப்பது தமிழும் கவிதையும் ! சக்தி சக்திதாசன்